Ved [[vinter-OL 1998]] i [[Nagano]] blev Kjus blandt de ti bedste i alle de konkurrencer, han stillede op i. Han blev nummer ni i [[super-G]] og nummer otte i [[storslalom]],<ref name=oly /> mens han sikrede sig sølv i [[styrtløb]] efter franskmanden [[Jean-Luc Crétier]], mens østrigeren [[Hans Trinkl]] blev nummer tre.<ref>{{kilde | url = http://www.olympedia.org/results/1434 | titel = Downhill, Men | udgiver = olympedia.org | hentet = {{dato|6-4-2021}} }}</ref> Endelig sikrede han sig også sølvmedaljen i den kombinerede konkurrence, hvor han blev nummer to i både styrtløb og slalom, men østrigeren [[Mario Reiter]] var samlet 0,39 sekund bedre og fik guld, mens hans landsmand [[Christian Mayer]] vandt bronze. Slalom-delen blev afholdt samme dag, som selve styrtløbskonkurrencen, der var blevet udsat på grund af dårligt vejr, og derfor sikrede Kjus sig to olympiske medaljer samme dag, hvilket han var den første alpine skiløber, der havde gjort.<ref>{{kilde | url = http://www.olympedia.org/results/1442 | titel = Combined, Men | udgiver = olympedia.org | hentet = {{dato|6-4-2021}} }}</ref>
Levende_personer